
νοςίίβιηο Τυϊΐο β ρβΓ ΐυϊϊΐ 

"τα θέήουμε όήα και για όήουε" 

Η συλλογικότητα νο§ΙΪ3ίτιοΤυ1:ΐο δημιουρ- 
γήθηκε στα τέλη του 2008 σιη Νέα Σμύρνη. 
Είμαστε μία αναρχική συλλογικότητα, με 
πολύπλευρεε θεωρητικέε και ιδεολογικέε 
καταβολέε. Το σίγουρο είναι ότι επιθυμούμε 
και επιδιώκουμε να λειτουργούμε αυτοοργα- 
νωμένα και αντιιεραρχικά, ενάντια σε κάθε 
θεσμό εξουσίαε και διαμεσολάβησηε. Ανα¬ 
λαμβανόμενοι πωε ζούμε σε μία κοινωνία 
εκμετάλλευσηε και υποταγήε με θεσμούε 
και σχέσειε εξουσίαε διάχυτουε σε κάθε 
πτυχή τηε καθημερινότητάε μαε, επιλέξαμε 
να δρούμε και να παρεμβαίνουμε μέσα στα 
πλαίσια του κοινωνικού και ταξικού ανταγω¬ 
νισμού, αποσκοπώνταε στην όξυνσή του και 
τη διάχυσή του μέσα στο χώρο και το χρόνο. 
Γι' αυτό επιλέγουμε να δρούμε τοπικά, μετα- 
φέρονταε τα πεδία σύγκρουσηε μέσα στη γει¬ 
τονιά μαε μέσω πολύμορφων παρεμβάσεων 
και δράσεων, τόσο για τοπικά, όσο και για ευ¬ 
ρύτερα πολιτικά και κοινωνικά ζητήματα. 
Μέσα σε αυτό το πλαίσιο γίνεται και η έκδοση 
του "Ψιλά Γράμματα", πρόκειται για ένα απο¬ 
τέλεσμα συνδιαμόρφωσηε τηε συλλογικότη- 
ταε. 

Τυπώθηκε σε 1200 αντίτυπα, 
θα το βρείτε -μαζί με μαε- σε κάποιουε από 
τουε δρόμουε τηε Νέσε Ιμύρνηε και σε αυτο- 
διαχειριζόμενα στέκια και καταλήψειε. 

Γισ επικοινωνία με τη συήήογικοτήτα 
β-π)α 'ιΙ: νοηΙΐαπ)ο_ ίυίίο@. βερίν.πβί 
Μίρ://νοςΙίαπ-ιοίυΙίο.θερίν.ηεΙ/ 


II ΑΝΤΙΦΑΣΙΣΤΙΚΗΣ ΑΓΩΝΑΣ 
ΔΕΝ ΜΠΙΡΕΙ ΠΑΡΑ ΝΑ ΕΙΝΑΙ 
ΤΑΞΙΚΗΣ 
ΑΝΤΙ0ΕΣΜΙΚΗΣ 
ΑΝΑΤΡΕΠΤΙΚΗΣ 

γηοδονίιοη™ 

συνεχίζουν να πραγματοποιούντο μ α<()εντ ,κων που μας θέλουν 

αγώνες τους 

Τον Αύγουστο του 2013 οι μετανάστες κρατούμενοι εξεγείρονται, βάζοντας φωτιές στο 
στρατόπεδο συγκέντρωσης της Αμυγδαλέζας με αφορμή την παράταση της κράτησης σε ι8 
μήνες. Η εξέγερση διαρκεί 4 ώρες και καταστέλλεται άγρια. 

Τα στρατόπεδα συγκέντρωσης αποτελούν κομμάτι του σύγχρονου ολοκληρωτισμού πλάι στις 
φυλακές υφίστης ασφαλείας, τα ρατσιστικά πογκρόμ. την εργοδότικη τρόμοκρατια,την 
κρατική καταστολή.Στεκομαστε αλληλεγγυοι/ες στους μέταναστες αναγνωρίζοντας τους ως 
ταξικά αδέρφια μας που βιώνουν με τη μεγαλύτερη ένταση την καπιταλιστική βαρβαρότητα. 

ΑΛΛΗΛΕΓΓΥΗ ΣΤΟΥΣ Ε5 ΛΙΟΚΟΜΕΝΟΥΣ 
ΜΕΤΑΝΑΣΤΕΣ ΓΙΑ ΤΗΝ ΕΞΕΓΕΡΣΗ ΣΤΟ 
ΣΤΡΑΤΟΠΕΔΟ ΣΥΓΚΕΝΤΡΩΣΗΣ ΣΤΗΝ ΑΜΥΓΛΑΛΕΖΑ 
ΣΥΓΚΕΝΤΡΟΣΗ 3/11- ΔΙΚΑΣΤΗΡΙΑ ΔΕΓΛΕΡΗ 9:ΟΟΠ.Μ 


ΙΥΓΚΕΝΤΡαΐΗ-ΜΙΚΡΟΦΟΗΙΚΗ ΣΑΒΒΑΤΟ 1/11-ΠΑΑΤΕΙΑ Ν ΣΜΥΡΝΗΣ 12:00 


ΑΠΕΝΑΝΤΙ ΣΤΟ ΣΥΓΧΡΟΝΟ 0Λ0ΚΛΗΡ0ΤΙΣΜΟ 
ΚΟΙΝΟΙ ΑΓΟΝΕΣ ΝΤ0ΠΙ0Ν ΚΑΙ ΜΕΤΑΝΑΣΤΗΝ 
ΕΝΑΝΤΙΑ ΣΕ ΚΡΑΤΟΣ ΚΑΙ ΚΕΦΑΛΑΙΟ 


αναρχική συλλογικότητα νορΝαητο ΙιιΜο β ρβτ ΙαΜΙ 
Νέα Σμύρνη και γύρω περιοχές 
νοςΙΙαιηοΙιιΜο.βερΙν.ηεΙ 


















...μια εναλλακτική διαχείριση; 


Βρισκόμαστε σε μια κρίσιμη καμπή εξέλιξης 
της καπιταλιστικής κρίσης. Φαίνεται ότι οι 
παραδοσιακές πολιτικές δυνάμεις που μέχρι 
τώρα αποτελούν τους πολιτικούς διαχειριστές 
του ελληνικού καπιταλισμού (ΠΑΣΟΚ, ΝΔ) 
έχουν φθάσει στο όριό τους. Οι δυνατότητες 
τους (καταστολή, τρομοκρατία, μαζική εξα¬ 
πάτηση και επικοινωνιακά τρικ) φαίνονται 
να εξαντλούνται και είναι πλέον πιο ορατή 
από ποτέ η ανάγκη εκ μέρους του συστήμα¬ 
τος για μια εναλλακτική διαχείριση. 

Όλα αυτά συμβαίνουν καθώς ο ευρωπαϊκός 
καπιταλισμός αναδιαρθρώνεται και ολοκλη¬ 
ρώνεται συγκεντροποιώντας όλο και περισ¬ 
σότερο την πολιτική και οικονομική εξουσία 
στους θεσμούς της ΕΕ και στα μεγαλοαφε- 
ντικά του σκληρού της πυρήνα που ανοικτά 
πλέον καθορίζουν την οικονομική πολιτική 
των κρατών μελών, με τις ντόπιες κυβερνή¬ 
σεις να λειτουργούν ως πειθήνια σκυλάκια 
των αφεντικών τους για να εξασφαλίσουν 
την μεγαλύτερη δυνατή παραμονή τους στην 
εξουσία. Ήδη, με βάση τον ευρωπαϊκό μηχα¬ 
νισμό εκβιασμού, ο προϋπολογισμός του ελ¬ 
ληνικού κράτους από το 2015 θα εγκρίνεται 
τυπικά μόνο από το κοινοβούλιο ενώ η ουσι¬ 
αστική έγκριση και τροποποίηση θα δίνεται 
από ανεξάρτητο δημοσιονομικό συμβούλιο 
στις Βρυξέλλες. 

Στο πλαίσιο της διαφαινόμενης αναγκαίας 
αλλαγής συστημικής διαχείρισης στεκόμα¬ 
στε ιδιαίτερα στην ανερχόμενη απάτη του 
ΣΥΡΙΖΑ και λοιπών σοσιαλδημοκρατικών, 
κεντροαριστερών ή «προοδευτικών» κομ¬ 
μάτων. Ο ΣΥΡΙΖΑ έχει κεντρική θέση στον 
κεντροαριστερό συρφετό καθώς είναι το 
κόμμα εκείνο που έχοντας μαζέψει τα πολι¬ 
τικά συντρίμμια του ΠΑΣΟΚ ευελπιστεί να 
εγκαθιδρύσει την νέα σοσιαλδημοκρατία και 
να αναβιώσει την πίστη στους μηχανισμούς 
της ΕΕ και του καπιταλισμού γενικότερα. Ο 
ΣΥΡΙΖΑ λοιπόν από τις εκλογές του 2012 
και έπειτα δεν έχει σταματήσει να δίνει δια¬ 
πιστευτήρια νομιμοφροσύνης στο αστικό κα¬ 


θεστώς, ντόπιο και διεθνές, και να απεμπολεί 
οτιδήποτε ριζοσπαστικό είχε υιοθετήσει στη 
ρητορική του και μόνο. Οι αποδείξεις είναι 
αμέτρητες - κολητηλίκια με τους βιομήχα- 
νους, φιλικές κουβεντούλες με αρχηγούς 
κρατών, διαπιστευτήρια σε μπάτσους και 
στρατιωτικούς, συνεχές στρογγύλεμα θέ¬ 
σεων προς συμμόρφωση με τους ευρωπα¬ 
ϊκούς και λοιπούς διεθνείς υπερκρατικούς 
πολιτικούς σχηματισμούς του κεφαλαίου, 
μετατροπή της ρητορικής περί μονομερών 
ρήξεων σε ρητορική περί συνεννόησης, ρε¬ 
αλισμού και λοιπές τεχνικές εξαπάτησης της 
κοινωνικής πλειοψηφίας. Η πολιτική μετα¬ 
στροφή δε έχει κορυφωθεί μετά και από τις 
ευρωεκλογές τις οποίες και κέρδισε ο ΣΥ- 
ΡΙΖΑ οπότε και συνεχίστηκε πιο ξεκάθαρα 
η διαδικασία αποδοχής του από τα αφεντικά 
και προσαρμογής του στις απαιτήσεις τους. 
Οι διακηρύξεις πλέον του ΣΥΡΙΖΑ περιορί¬ 
ζονται περίπου στα συνθήματα με τα οποία 
εξελέγη ο σαμαράς το 2012, περί σκληρής 
επαναδιαπραγμάτευσης. Συνθήματα εντε¬ 
λώς παραπλανητικά και έωλα αφού την ίδια 
στιγμή υμνείται η ΕΕ και η ευρωζώνη ως 
μηχανισμοί σταθερότητας και ευημερίας. 
Πολύ χαρακτηριστικό παράδειγμα αποτελεί 
η πρόσφατη επίσκεψη υψηλόβαθμων στε¬ 
λεχών του ΣΥΡΙΖΑ (Μηλιός, Δραγασάκης) 
στο Λονδίνο για απευθείας συνομιλίες με 
τους εκπροσώπους του χρηματοπιστωτικού 
συστήματος, τους ανθρώπους δηλαδή που, 
σε συνεργασία με το αστικό πολιτικό προσω¬ 
πικό τους, εξαθλιώνουν την κοινωνική πλειο- 
ψηφία επιβάλλοντας τον νόμο της ελεύθερης 
αγοράς. Η εφαρμογή αυτών των σχεδιασμών 
από τη μελλοντική κυβέρνηση της αριστερός 
πρέπει να θεωρείται δεδομένη. 

Η μεγάλη πλειοψηφία της εκμεταλλευόμε¬ 
νης κοινωνίας δεν έχει να ελπίζει τίποτα από 
διαχειριστές του καπιταλισμού που δίνουν τα 
χέρια με τους πιο στυγερούς εκμεταλλευτές 
της εργατικής τάξης, ειδικά στην τόσο κρί¬ 
σιμη συγκυρία της καπιταλιστικής κρίσης. 
Που εκμεταλλεύονται την απελπισία οικονο¬ 
μικά εξαθλιωμένων για να καρπωθούν πολι- 




τική υπεραξία. Οι πολιτικοί αυτοί απατεώνες 
ενδιαφέρονται μόνο για τη τσέπη τους και 
για το καβάτζωμα υπουργικών θέσεων. Και 
εδώ δεν αναφερόμαστε μόνο στους συγκε¬ 
κριμένους πολιτικούς του ΣΥΡΙΖΑ αλλά σε 
όλους τους σοσιαλδημοκράτες που σπέρ¬ 
νουν φρούδες ελπίδες και αυταπάτες περί 
εξανθρωπισμού και δικαιότερης διαχείρισης 
του καπιταλισμού. Αναφερόμαστε σε κάθε 
είδους αριστερούς ρεφορμιστές που κάνουν 
ότι δεν έχουν καταλάβει τι σημαίνει βελτί¬ 
ωση του καπιταλισμού εδώ και πάνω από 100 
χρόνια. Το δυστύχημα είναι πως ενώ μεγάλο 
μέρος της κοινωνίας αντιλαμβάνεται πλήρως 
την απάτη που επιδιώκει αυτός ο πολιτικός 
χώρος, παράλληλα νοιώθει εγκλωβισμένο 
και ανίκανο να αναλάβει οποιαδήποτε αυτό¬ 
νομη αντικαπιταλιστική και αντιθεσμική πο¬ 
λιτική δράση. Και αυτό γιατί έχει γαλουχηθεί 
συστηματικά στη λογική της ανάθεσης, της 
παραίτησης από τις πολιτικές αποφάσεις και 
της εναπόθεσης των ελπίδων του σε επαγ- 
γελματίες που ευαγγελίζονται «αλλαγές» και 
«ανατροπές». Έχει γαλουχηθεί στην υπέρ¬ 
τατη πολιτική εξαπάτηση των εκλογών. 

Με τη διενέργεια εκλογών να βρίσκεται στον 
πολύ κοντινό ορίζοντα δεν μπορούμε παρά 
να ξανα επισημάνουμε την αυτοκαταστροφι- 
κότητα που συνεπάγεται η συμμετοχή στην 


...λίγα λόγια για την απεργία πείναε 
του αναρχικού Ν. Ρωμανού και το 
κίνημα που αναπτύχθηκε_ 


Από τις 10 Νοεμβρίου ο αναρχικός Ν. Ρωμα¬ 
νός (ο οποίος βρίσκεται φυλακισμένος από 
τις 1/2/2013 για την διπλή απαλλοτρίωση 
τράπεζας και ΕΛΤΑ στο Βελβεντό Κοζάνης) 
πραγματοποίησε 31 μέρες απεργία πείνας 
και μια μέρα απεργία δίψας διεκδικώντας 
τις εκπαιδευτικές άδειες που δικαιούται για 
να παρακολουθήσει τα μαθήματα στα ΤΕΙ 
Αθήνας. Για 31 μέρες έβαλε με αποφασι¬ 
στικό τρόπο το σώμα του οδόφραγμα απέ¬ 


εκλογική διαδικασία για τους εκμεταλλευό¬ 
μενους. Ειδικά σε αυτή την κρίσιμη καμπή 
από πλευράς πολιτικών και οικονομικών 
εξελίξεων τόσο στον ελλαδικό χώρο όσο και 
στην επικράτεια της ΕΕ, με τον οικονομικό 
και αστυνομικό ολοκληρωτισμό να επεκτεί- 
νεται, η εναπόθεση ελπίδων σε επίδοξους 
εναλλακτικούς διαχειριστές της καπιταλιστι¬ 
κής ολοκλήρωσης προσφέρει μόνο άλλοθι 
για τη συνέχιση της επέκτασης της καπιταλι¬ 
στικής και κρατικής βαρβαρότητας που έχει 
εξαπολυθεί με αφορμή την καπιταλιστική 
κρίση. 

Ο μοναδικός αρμόδιος και ικανός να διαχειρι¬ 
στεί τις ανάγκες του είναι ο ίδιος ο εργαζόμε¬ 
νος, ο άνεργος, ο εκμεταλλευόμενος. Καμία 
γραφειοκρατική και ιεραρχική ομάδα που 
διψάει για εξουσία δεν πρόκειται να εξασφα¬ 
λίσει τα συμφέροντα της κοινωνικής πλειο- 
ψηφίας, είτε αυτή είναι «συντηρητική» και 
αντιδραστική είτε «προοδευτική». Η αυτο¬ 
οργάνωση και αυτοδιεύθυνση της κοινωνίας 
μπορεί και πρέπει να αποδομήσει το κύρος 
και την εξουσία των κρατικών και οικονομι¬ 
κών θεσμών εάν η κοινωνία θέλει κάποτε να 
ζήσει εκτός ζυγού των κάθε λογής πολιτικών 
εξουσιαστών και οικονομικών αφεντικών. 


ναντι στους κατασταλτικούς σχεδιασμούς, 
δημιουργώντας μια δυναμική συνθήκη και 
αναγκάζοντας το κράτος να αλλάξει τα σχέ¬ 
διά του. Παράλληλα σε ένδειξη αλληλεγγύης 
ξεκίνησαν απεργία πείνας από 17-11 ο Γ. Μι- 
χαηλίδης και από 1-12 οι Δ. Πολίτης και Α. 
Μπουρζούκος. Παράλληλα ο Η. Κωστάρης 
από 28 Οκτωβρίου και για 30 μέρες πραγ¬ 
ματοποίησε απεργία πείνας, διεκδικώντας τις 
εκπαιδευτικές άδειες τις οποίες έπαιρνε για 
δυόμισι χρόνια και τις οποίες εκδικητικά του 
έκοψαν, χωρίς να δικαιωθεί. Στις 10 Δεκεμ¬ 
βρίου ο Ν.Ρ. σταμάτησε η απεργία πεινάς και 
δίψας εφόσον ψηφίστηκε στην Βουλή τρο- 



πολογία ώστε να μπορεί να παρακολουθεί τα 
μαθήματα στο ΤΕΙ φορώντας ηλεκτρονικό 
βραχιολάκι παρακολούθησης και εφόσον 
περάσει το 1/3 των μαθημάτων του πρώτου 
εξαμήνου μέσω τηλεδιάσκεψης. 

Ο αγώνας του Ν. Ρωμανού αποτέλεσε συνέ¬ 
χεια των κινητοποιήσεων των κρατουμένων 
σε όλες τις ελληνικές φυλακές (με απεργίες 
πείνας, αποχές συσσιτίου, στάσεις κ.α.) ενά¬ 
ντια στις «ειδικές συνθήκες κράτησης» (δι¬ 
ακοπή και άρνηση αδειών, γενίκευση του 
καθεστώτος απομόνωσης, κ.α.) και τις «φυ¬ 
λακές υψίστης ασφαλείας» (φυλακές τύπου 
Γ, Δομοκός). Η κατάργηση των δικαιωμάτων 
των κρατουμένων (τα οποία κατακτήθηκαν 
με αιματηρούς αγώνες) εντάσσεται στη συ¬ 
νολική κίνηση του καθεστώτος προς τον 
ολοκληρωτισμό και στοχεύει στην αυταρ- 
χοποίηση των φυλακών, ενώ ταυτόχρονα 
εκφράζει την εκδικητικότητά του προς τους 
πολιτικούς του αντιπάλους και όσους φυλα¬ 
κισμένους επιλέγουν το δρόμο του αγώνα 
και δεν υποτάσσονται. 

Με αφορμή την απεργία πείνας του Ν.Ρ. 
πραγματοποιήθηκαν κινήσεις σε όλο τον 
ελλαδικό χώρο, συγκεντρώσεις, καταλή¬ 
ψεις κτιρίων, συγκρούσεις, παρεμβάσεις, 
επιθέσεις σε κρατικούς και καπιταλιστικούς 
στόχους, διαδηλώσεις. Αναπτύχθηκε ένα πο¬ 
λύμορφο και μαζικό κίνημα το οποίο έσπασε 
τα στενά όρια μιας προσωπικής διεκδίκησης 
και αγωνίστηκε ενάντια στο μόνιμο καθε¬ 
στώς έκτακτης ανάγκης που προσπαθούν 
να επιβάλλουν οι κυρίαρχοι με σκοπό τον 
απόλυτο έλεγχο και την πλήρη καθυπόταξη 
των από τα κάτω. Έτσι λοιπόν οποιαδήποτε 
λύση, που θέτει σε εφαρμογή νέα μέτρα ελέγ¬ 
χου και επιτήρησης, όπως το «βραχιολάκι», 
δεν μπορεί να μας ικανοποιεί. Αν σήμερα το 
«βραχιολάκι» μπαίνει σε κάποιον για να πά¬ 
ρει τις άδειες που δικαιούται ούτως ή άλλως, 
αύριο θα αποτελεί περιοριστικό όρο για να 
μην προφυλακιστεί κάποιος που συλλαμβά- 
νεται σε μια πορεία. Κατανοούμε την προ¬ 
σωπική επιλογή του Ν.Ρ. να το δεχτεί, υπό το 
βάρος της κατάστασης της υγείας του και πι¬ 


θανόν πιέσεων, αλλά σίγουρα δεν μπορεί και 
δεν πρέπει το κίνημα να νομιμοποιήσει τους 
νέους μηχανισμούς ελέγχου και επιτήρησης. 
Απέναντι στη δυναμική που αναδείχτηκε 
το κράτος χρησιμοποίησε πέρα από τους 
κατασταλτικούς μηχανισμούς (δέλτα, ματ, 
αύρες, μπουλούκια ασφαλιτών, εκατοντάδες 
προσαγωγές, δεκάδες συλλήψεις, κ.α.) και 
τους μηχανισμούς αφομοίωσης και διαμεσο- 
λάβησης προκειμένου να ελέγξει τον κόσμο 
που κατέβηκε στο δρόμο. Πρωταγωνιστικό 
ρόλο έπαιξε για ακόμα μια φορά ο Σύριζα 
προσπαθώντας από τη μια να καπελώσει και 
να καπηλευτεί τα γεγονότα και την κοινω¬ 
νική δυναμική η οποία αναδείχτηκε, ώστε 
να την εξαργυρώσει μελλοντικά σε ψήφους. 
Ενώ από την άλλη προσπάθησε να διαμεσο¬ 
λαβήσει για να μην λάβουν πιο εκρηκτικές 
διαστάσεις οι κοινωνικές διεργασίες που εξε¬ 
λίσσονταν το τελευταίο διάστημα και βρή¬ 
καν τρόπο να εκφραστούν με αφορμή την 
απεργία πείνας του Ν.Ρ.. Ταυτόχρονα έδωσε 
τα εχέγγυα ότι πληρεί τις προϋποθέσεις για 
να κυβερνήσει και ότι μπορεί να διαχειριστεί 
«κοινωνικές κρίσεις» διασφαλίζοντας για το 
κεφάλαιο την «κοινωνική ειρήνη» και ομα- 
λότητα. 

Όλο αυτό το κίνημα ξαναζωντάνεψε τις ελπί¬ 
δες και έδειξε για ακόμη μια φορά ότι τίποτα 
δεν έχει τελειώσει, ότι ο κόσμος του αγώνα 
είναι εδώ, δεν συμβιβάζεται, δεν αφομοιώνε¬ 
ται, δεν τρομοκρατείται, δεν καταστέλλεται. 
Ανέδειξε όλη αυτή την υποβόσκουσα κοινω¬ 
νική δυναμική που υπάρχει και εκφράστηκε 
μαζικά στους δρόμους ενάντια σε όσους 
λεηλατούν τη ζωή μας, ξαναζωντανεύοντας 
το πνεύμα της εξέγερσης και καταδεικνύο¬ 
ντας ότι μπορεί κάθε στιγμή να τίθεται υπό 
αμφισβήτηση η καθεστικυία τάξη πραγμά¬ 
των. Μας έφερε στο μυαλό μνήμες από την 
εξέγερση του Δεκέμβρη του 2008. Όμως η 
ιστορία δεν επαναλαμβάνεται, οφείλουμε να 
μαθαίνουμε από το παρελθόν και να αντι¬ 
λαμβανόμαστε τις διαφορετικές συνθήκες 
και απαιτήσεις των καιρών. Η εξέγερση του 
2008 αποτέλεσε τη κορύφωση μιας σειράς 


κοινωνικών διεργασιών και ανέδειξε τα όρια 
των πολιτικών μας στρατηγικών και των 
οργανωτικών δομών μας, ως αναρχικοί. Το 
διακύβευμα λοιπόν δεν είναι να κάνουμε 
πάλι μια εξέγερση, αλλά να δημιουργήσουμε 
τους όρους για τη συνολική ανατροπή, να 

Πριν από ένα χρόνο ο αντιφασίστας Παύ¬ 
λος Φύσσας πέφτει νεκρός από τα δολοφο¬ 
νικά χτυπήματα με μαχαίρι του χρυσαυγίτη 
Γιώργου Ρουπακιά στο πλαίσιο επίθεσης 
πολυάριθμης ομάδας των παρακρατικών δο¬ 
λοφόνων στο Κερατσίνι. Δολοφονία η οποία 
πραγματοποιήθηκε μπροστά στα μάτια και 
άρα με την ανοχή και τις πλάτες της αστυνο¬ 
μίας. Μια αστυνομία η οποία δείχνει φοβερό 
ζήλο όταν είναι να κυνηγήσει μετανάστες και 
τοξικομανείς ενώ κάθεται άπραγη μπροστά 
στις ανοικτές επιθέσεις των παρακρατικών 
δολοφόνων. Στάση συνεπής με το ρόλο της 
στην φύλαξη των αφεντικών τους και στα 
τσιράκια τους. 

Η πορεία που διοργανώθηκε για τον ένα 
χρόνο από τη δολοφονία Φύσσα δεν μπο¬ 
ρούσε παρά να είναι φορτισμένη με οργή και 
αγανάκτηση για τους φασίστες. Γεμάτη οργή 
και μίσος και για το σύστημα που γεννά και 
θρέφει τα κάθε λογής φασιστικά πολιτικά 
απομεινάρια, το σύστημα που εξαθλιώνει και 
καταπιέζει όλο και περισσότερο και όλο και 
μεγαλύτερα κοινωνικά κομμάτια. 

Οι δυνάμεις καταστολής, πάντα ιδιαίτερα 
ευαισθητοποιημένες εναντίον διαδηλώσεων 
που στρέφονται κατεξοχήν ενάντια στον 
ιδεολογικό τους χώρο, ήταν ξεκάθαρα παρα¬ 
ταγμένες σε επιθετική διάταξη προκειμένου 
να χτυπήσουν την πορεία. Στη διασταύρωση 
των οδών Σαλαμίνος και Κωνσταντινουπό¬ 
λεως επιτέθηκαν με χημικά και γκλοπ κατα- 
φέρνοντας να σπάσουν την πορεία σε τουλά¬ 
χιστον τρία κομμάτια. 


δώσουμε συνέχεια, διέξοδο και όραμα στις 
σπασμωδικές και μεμονωμένες κινήσεις των 
από τα κάτω, να οργανωθούμε σύμφωνα με 
τις απαιτήσεις των καιρών και να βαδίσουμε 
προς την κοινωνική επανάσταση. 


Στο σημείο αυτό μεγάλα κομμάτια της πο¬ 
ρείας προχώρησαν σε συγκρούσεις με τα 
ΜΑΤ και με ομάδες ΔΙΑΣ και ΔΕΛΤΑ οι 
οποίες με λύσσα εφορμούσαν κάθετα στο 
σώμα της πορείας χτυπώντας αδιακρίτως. 
Επιθέσεις δέχτηκαν επίσης δημόσια κτίρια 
και καπιταλιστικοί στόχοι πολυεθνικών αλλά 
και μικρότερων αφεντικών. Οι συγκρούσεις 
συνεχίστηκαν για ώρα στα στενά αλλά και 
τους κεντρικούς δρόμους του Κερατσινίου 
εκφράζοντας έμπρακτα τη οργή του κόσμου 
στη μνήμη του αντιφασίστα Παύλου Φύσσα 
(ο οποίος ένα χρόνο πριν είχε πέσει άοπλος 
αλλά μαχόμενος ενάντια σε μεγάλη ομάδα 
οπλισμένων χρυσαυγιτών) και κάθε δολοφο- 
νημένου/ης από τα τσιράκια του κράτους και 
του παρακράτους. 

Κατά την προσφιλή τους τακτική τα ΜΑΤ 
απομόνωσαν ένα κομμάτι της πορείας στο 
οποίο επιτέθηκαν άγρια με χτυπήματα 
με τις λαβές των γκλοπ, κρότου λάμψης 
και χημικά εξ επαφής. Στη συνέχεια μά¬ 
ζευαν αντικείμενα αυτοπροστασίας από το 
δρόμο(αντιασφυξιογόνες μάσκες, μαντή¬ 
λια) και αντικείμενα πολιτικής έκφρασης 
και αυτοπεριφρούρησης (σημαίες) και τα 
μοιράζανε τυχαία σε πολλούς προσαχθέ- 
ντες διαδηλωτές για να μπορέσουνε να τους 
προσάψουν κατηγορίες κακούργη ματικού 
χαρακτήρα. Συνολικά πάνω από 80 άτομα 
προσήχθησαν στη ΓΑΔΑ. Παράλληλα εκα¬ 
τοντάδες αλληλέγγυοι συγκεντρώθηκαν στη 
ΓΑΔΑ όπου παρέμειναν για αρκετές ώρες. 
Τελικά από τους προσαχθέντες συνελήφθη- 
σαν οι 64, οι οποίοι μεταφέρθηκαν στα δικα¬ 
στήρια του Πειραιά παρουσία αλληλέγγυων 
και γύρω τους ασφυκτικός κλοιός ΜΑΤ και 
ΔΕΛΤΑ για να περάσουν από τον εισαγγε¬ 
λέα. Εν τέλει τρεις κατηγορούνται με κα- 





κουργήματα ενώ οι υπόλοιποι με κατηγορίες 
πλημμελήματικού χαρακτήρα. Την επομένη 
πέρασαν αυτόφωρο και το δικαστήριό τους 
πήρε αναβολή για τις 2 Οκτώβρη. Και πάλι 
ισχυρές δυνάμεις ΜΑΤ επιτέθηκαν στο συ¬ 
γκεντρωμένο αλληλέγγυο κόσμο. Οι συλλη- 
φθέντες προασπίζονται την παρουσία των 
αγωνιστών στις διαδηλώσεις καθώς και τη 
χρήση μέσων αυτοπροστασίας απέναντι στις 
δυνάμεις καταστολής. 

Μεγάλο μέρος της αριστερός έχει επιλέξει 
τον δρόμο του πασιφισμού και της μοιρο¬ 
λατρίας. Αριστερές παρατάξεις τύπου ΚΕ- 
ΕΡΦΑ που περιέφεραν δεξιά και αριστερά 
τους γονείς του επίσης δολοφονημένου από 
χρυσαυγίτες μετανάστη Σαχτζάτ Λουκμάν 
ακολουθούν τώρα παρόμοια τακτική με τους 
συγγενείς του Π. Φύσσα για να καρπωθούν 
δημοσιότητα και ψήφους. Μια τακτική που 
ενσωματώνει την πίστη στους κρατικούς θε¬ 
σμούς για την καταπολέμηση του φασισμού 
και που επικαλείται το σύστημα που οδήγησε 
στη δολοφονία του Φύσσα και όχι μόνο για 
να αποδώσει υποτίθεται δικαιοσύνη. 

Δεν έχουμε θεσμικές αυταπάτες 
Το ίδιο κράτος που φυλακίζει μετανάστες σε 
στρατόπεδα συγκέντρωσης, που βασανίζει 
και σκοτώνει σε αστυνομικά τμήματα, που 
πνίγει στα διάφορα «Φαρμακονήσια», που 
εκμεταλλεύεται και εξαθλιώνει τους από 
τα κάτω (την δουλειά που είναι ταγμένο να 
κάνει δηλαδή), ξαφνικά μιλάει για το νεο- 
ναζιστικό φαινόμενο και την πάταξή του. 
Παρατηρούμε λοιπόν να παρελαύνουν στα 
τηλεοπτικά πάνελ διάφορα κυβερνητικά στε¬ 
λέχη τα οποία αραδιάζουν αντιφασιστικές 
κορόνες και λογύδρια. Μετά το αντιμνημονι- 
ακό και μνημονιακό μπλοκ, το φιλοευρωπα- 
ϊκό και αντιευρωπαϊκό έχουμε και το μπλοκ 
του συνταγματικού τόξου. Γνωρίζουμε όμως 
ότι η εξουσία έχει πολλά πρόσωπα, αλλά 
δεν παύει να είναι μια. Οι ενδοεξουσιαστι- 
κές διαμάχες και οι λυκοφιλίες όπως και να 
παρουσιάζονται αποτελούν εγγενές κομμάτι 
του εξουσιαστικού οικοδομήματος. Ο θεσμι¬ 


κός «αντιφασισμός» όπως και να εκφράζεται 
από τα διάφορα κομμάτια της κυριαρχίας εί¬ 
ναι ένα εργαλείο στα χέρια της εξουσίας με 
στόχο να εξυπηρετήσει εκλογικές σκοπιμό¬ 
τητες (επαναπατρισμός δεξιών ψήφων), να 
επανακαθορίσει σε επικοινωνιακό επίπεδο 
το χάρτη της εξουσίας και να καθορίσει το 
ποιος είναι «ικανός» να κυβερνήσει, βλέπε 
«δημοκρατικό τόξο». Ταυτόχρονα να διατη¬ 
ρήσει το μονοπώλιο της βίας για το κράτος, 
να του διασφαλίσει το ρόλο του εγγυητή 
της τάξης, να αφοπλίσει ιδεολογικά όσους 
αγωνίζονται ώστε να μην εκφραστεί η κοι¬ 
νωνική οργή και να διατηρηθεί η «κοινωνική 
ειρήνη». 

«Αεν πολεμάμε τον φασισμό μαζί με την κυ¬ 
βέρνηση αλλά σε πείσμα της κυβέρνησης. 
Ξέρουμε ότι καμία κυβέρνηση δεν επιθυμεί 
πραγματικά τη συντριβή του φασισμού, γιατί η 
αστική τάξη είναι αναγκασμένη να προσφεύ¬ 
γει σε αυτόν όταν βλέπει την εξουσία να της 
γλιστρά από τα χέρια.» 

Μπουεναβεντούρα Ντουρρούτι 
Για εμάς, ο αντιφασισμός δεν μπορεί παρά να 
είναι ταυτόχρονα αντιθεσμικός και αντικρα- 
τικός. Δε μπορούμε να περιμένουμε από το 
σύστημα που γεννά, θρέφει και εν τέλει εν¬ 
σωματώνει και υλοποιεί τις φασιστικές ιδέες 
και πρακτικές να αντιπαρατεθεί ουσιαστικά 
μαζί του. Ο αντιφασιστικός αγώνας αποτελεί 
αναπόσπαστο κομμάτι του αγώνα των από 
τα κάτω για κοινωνική και ταξική απελευθέ¬ 
ρωση. Δεν διεξάγεται στα κοινοβούλια-στα 
κομματικά γραφεία-στις δικαστικές αίθου¬ 
σες. Αντίθετα, εκεί εκτρέφεται και στηρίζε¬ 
ται από το κεφάλαιο ως το όπλο για την επι¬ 
βολή του επάνω στους καταπιεσμένους και 
τους εκμεταλλευόμενους. Ο αντιφασιστικός 
αγώνας διεξάγεται στους δρόμους, στις σχο¬ 
λές και τα σχολεία, στους χώρους δουλειάς, 
τις πλατείες και τα γήπεδα, οργανώνεται από 
τους ίδιους τους καταπιεσμένους και διεξά¬ 
γεται με τα όπλα που εκείνοι επιλέγουν και 
με γνώμονα την αλληλεγγύη και την ισότητα, 
αυτοοργανωμένα και αντιεραρχικά. 


Δίκη 8 Γενάρη 2015 στα δικαστήρια Πειραιά - 9ημ 




...οι μετανάστεε είναι 
ιπδ γηδ οι κολασμένοι 


Απεργία πείνας Σύριων προσφύγων για 
πολιτικό άσυλο 

Απεργία πείνας άρχισαν το πρωί της Δευτέ¬ 
ρας 24 Νοεμβρίου οι περίπου 600 Σύριοι που 
βρίσκονται για 6η ημέρα στο Σύνταγμα, ζη¬ 
τώντας α) να αναγνωριστούν ως πρόσφυγες, 
β) να τους χορηγηθεί άσυλο ώστε να μπο¬ 
ρέσουν να μεταβούν σε άλλες ευρωπαϊκές 
χώρες(καθώς δεν θέλουν να μείνουν στην 
Ελλάδα) και γ) να τους παρασχεθεί στέγη και 
τροφή για το διάστημα που θα παραμείνουν 
στη χώρα μας. Οι πρόσφυγες από τη Συρία, 
διωγμένοι από τις ιμπεριαλιστικές επεμβά¬ 
σεις, τους πολέμους και τα δικτατορικά κα¬ 
θεστώτα της Μέσης Ανατολής απαιτούν το 
αυτονόητο, να έχουν το δικαίωμα να καταφύ¬ 
γουν ως πρόσφυγες πολέμου σε όποια χώρα 
εξασφαλίζει στοιχειωδώς τη δυνατότητα να 
ζήσουν. Η ελληνική κυβέρνηση απαντά ότι 
είναι υποχρεωμένοι να υπαχθούν στο ελλη¬ 
νικό σύστημα ασύλου και να παραμείνουν 
υποχρεωτικά στην Ελλάδα. Τα ξημερώματα 
της Δευτέρας 15 Δεκεμβρίου, ενώ η κυβέρ¬ 
νηση τους υποσχέθηκε στις 12 Δεκεμβρίου 
ότι θα τους δώσει προσωρινό άσυλο, ταξι¬ 
διωτικά έντυπα και θα εγκατασταθούν σε 
δημοτικούς ξενώνες, ματ τους απομάκρυναν 
από την πλατεία Συντάγματος προς άγνωστη 
κατεύθυνση. 

Με την απεργία πείνας αμφισβητούν εμπρά¬ 
κτους και με συλλογικό τρόπο, για πρώτη 
φορά, τη συνθήκη του Δουβλίνου που τους 
καταδικάζει σε εγκλωβισμό στη χώρα εισό¬ 
δου. Η Ελλάδα εφαρμόζει την κοινή αντιμε- 
ταναστευτική πολιτική των χωρών-μελών 
της Ε.Ε., μέρος της οποίας είναι και η συν¬ 
θήκη Δουβλίνο II και III, η οποία προβλέπει 
ότι ο μετανάστης-πρόσφυγας δικαιούται να 
ζητήσει άσυλο στην ευρωπαϊκή χώρα στην 
οποία εισέρχεται πρώτη φορά. Ως αποτέλε¬ 
σμα, η Ελλάδα, ως σύνορο της Ευρώπης, 
λειτουργεί ως ένας χώρος εγκλωβισμού των 
προσφύγων. 


Έτσι ήρθαν τα στρατόπεδα συγκέντρωσης 1 
ως χώροι προσωρινής αποθήκευσης εργατι¬ 
κής δύναμης, χώροι εκδίκησης και ελέγχου 
όπου ο παρανομοιμοποιημένος μετανάστης 
«κατανοεί» ότι η ζωή του δεν έχει καμία αξία 
και «μαθαίνει» να ζει με τον διαρκή φόβο 
του εγκλεισμού. Τα στρατόπεδα συγκέντρω¬ 
σης είναι μια πραγματικότητα μίας άλλης 
εποχής, η οποία συγχρόνως συμβαίνει δίπλα 
μας. Τα στρατόπεδα συγκέντρωσης είναι 
σαν μία μαύρη τρύπα που όποιος πέσει μέσα 
δεν έχει φωνή, δεν έχει δικαιώματα, δεν εί¬ 
ναι άνθρωπος και παράλληλα η καθημερινή 
ζωή-βασανιστήριο σε αυτά μένει επιτηδευ¬ 
μένα στην αφάνεια, με σκοπό την αποφυγή 
αντιδράσεων, συγκρούσεων και εξεγέρσεων. 
Τα στρατόπεδα συγκέντρωσης είναι ντουβά¬ 
ρια που στεγάζουν σύγχρονα πειράματα σε 
ανθρώπους (στέρηση ελευθερίας, στέρηση 
νερού, ασθενείς, αδύναμοι, στοιβαγμένοι, 
νηστικοί). 

Στις 3 Νοέμβρη 2014 ξεκίνησε η δίκη των 
65 μεταναστών, που κατηγορούνται για 
την εξέγερση στο στρατόπεδο συγκέντρω¬ 
σης της Αμυγδαλέζας. Η δίκη συνεχίζεται 
και στο πλευρό των μεταναστών έχουν βρε¬ 
θεί δεκάδες αλληλέγγυοι, ενώ έχουν πραγμα¬ 
τοποιηθεί πολλές κινήσεις συμπαράστασης, 
αλλά και εναντίωσης στα στρατόπεδα συ¬ 
γκέντρωσης. 

Τον Αύγουστο του 2013 οι μετανάστες 
κρατούμενοι στο στρατόπεδο συγκέντρωσης 
της Αμυγδαλέζας εξεγέρθηκαν με αφορμή 
την παράταση της κράτησης σε 18μήνες. 
Πυρπόλησαν κοντέινερ, επιτέθηκαν στους 
δεσμώτες τους με πλαστικά μπουκάλια και 
χαλίκια, προσπά θησαν να σπάσουν τις σι- 

1 Στο Τυχερό, στις Φέρες, στο Σουφλί και στο 
Φυλάκιο Έβρου, στις Πρώην Σχολές Αστυ¬ 
φυλάκων στην Ξάνθη και την Κομοτηνή, στη 
Βέννα της Ροδόπης, στο Παρανέστι της Δράμας, 
στο Τμήμα Αλλοδαπών της Θεσσαλονίκης, στο 
Μερσινίδι της Χίου και στο Βαθύ της Σάμου, 
στην Αμυγδαλέζα και στο Τμήμα Αλλοδαπών 
της Πέτρου Ράλλη στην Αττική, στο Στρατό¬ 
πεδο Καλογερογιάννη στην Κόρινθο. 




δερένιες πόρτες και τους φράχτες και δέκα 
από αυτούς βρήκαν προσωρινά το δρόμο της 
ελευθερίας, έξω από αυτό που οι ίδιοι αποκα- 
λούν «ελληνικό γκουαντάναμο». Η εξέγερση 
διήρκησε 4 ώρες και καταστάληκε άγρια. 

Στις 17 Νοέμβρη ξεκίνησε στο κέντρο 
κράτησης της Αμυγδαλέζας μαζική απερ¬ 
γία πείνας 2 για ιατροφαρμακευτική περί¬ 
θαλψη 24 ώρες το 24ωρο, άμεση απελευ¬ 
θέρωση όσων έχουν υπερβεί το 18μηνο της 
κράτησης, βελτίωση των συνθηκών εν γένει 
(χορήγηση κινητών τηλεφώνων, σίτιση, κα¬ 
θαριότητα κ.α.). Στην απεργία συμμετείχε 
η πλειοψηφία των 1500 κρατούμενων. Κα¬ 
ταλυτικό γεγονός αποτέλεσε ο θάνατος του 
Μοχάμεντ Ασφάκ, 26 ετών από το Πακι¬ 
στάν, στις 6 Νοεμβρίου. Ο Ασφάκ είχε ήδη 
συμπληρώσει 25 μήνες διοικητικής κράτη¬ 
σης και αντιμετώπιζε σοβαρά αναπνευστικά 
προβλήματα. Είχε υποστεί ξυλοδαρμό από 
φύλακες στο κέντρο κράτησης της Κόριν¬ 
θου, και για κάποιο διάστημα στην Κόρινθο 
τού χορηγούσαν υπνωτικά φάρμακα που τον 
κρατούσαν κοιμισμένο 25-30 ώρες ώστε να 
σταματήσει να βήχει και να διαμαρτύρεται. 
Σε μια κρίση του άσθματος από το οποίο 
έπασχε, και ενώ χρειάστηκε η έντονη διαμαρ¬ 
τυρία των συγκροτούμενων για να κληθεί το 
τελικά κατά 1,5 ώρα αργοπορημένο ασθε¬ 

2 Πληροφορίες έχουν παρθεί απο κείμενο της 
συνέλευσης Νο Επ§6Γ. 


νοφόρο, ο Ασφάκ μεταφέρθηκε στο νοσο¬ 
κομείο όπου και πέθανε. Μετά από μερικές 
μέρες, πληροφορίες για δεύτερο θάνατο ενός 
κρατούμενου από το Μπαγκλαντές κατά τη 
μεταφορά του στο νοσοκομείο πυροδότησαν 
νέες αντιδράσεις, οι οποίες κλιμακώθηκαν 
βρίσκοντας έκφραση στη μαζική απεργία 
πείνας που τελικά διεξήχθη. 

Οι μέχρι τώρα πληροφορίες δείχνουν ότι 
κάποια αιτήματα εισακούστηκαν και έγιναν 
δεκτά από αντιπροσωπεία της ΕΛ.ΑΣ., γι’ 
αυτό και η απεργία έληξε προσωρινά μετά 
από 4-5 μέρες, με την προοπτική όμως να 
ξαναξεκινήσει άμεσα στην περίπτωση που 
οι υποσχέσεις της διοίκησης και της ΕΛ.ΑΣ. 
αποδειχθούν εν τέλει απατηλές. 

Στεκόμαστε στο πλευρό των μεταναστών, 
αναγνωρίζοντας τους ως ταξικά αδέρφια μας 
που βιώνουν με τη μεγαλύτερη ένταση την 
καπιταλιστική βαρβαρότητα. Αποτελούν το 
αόρατο και περισσευούμενο πλέον κομμάτι 
των προλετάριων και γνωρίζουμε πολύ καλά 
ότι κανείς δεν μπορεί να μιλάει για αυτούς 
χωρίς αυτούς ή χωρίς να προσπαθήσει ν’ 
αναπτύξει διαύλους επικοινωνίας μαζί τους. 
Ο καλύτερος τρόπος να δείξουμε την αλλη¬ 
λεγγύη μας στους μετανάστες και σε κάθε 
καταπιεσμένο αυτής της γης, είναι να παλέ¬ 
ψουμε με νύχια και με δόντια στο πλαίσιο 
του κοινωνικού-ταξικού πολέμου για την 
ανατροπή αυτού του εξουσιαστικού κόσμου. 








...για το Μουσικό Καφενείο 
και όχι μόνο 


Από τνς 8/11 στη γειτονιά μας διεξάγεται 
ένας αγώνας που αφόρα την πληρωμή των 
δεδουλευμένων στην εργαζόμενη Μ., η 
οποία απολύθηκε από το ο&ίε-όατ Μουσικό 
Καφενείο στη Ν. Σμύρνη και διεκδικεί τα δε¬ 
δουλευμένα της. Το πρωτοβάθμιο Σωματείο 
Σερβιτόρων Μαγείρων και λοιπών εργαζο¬ 
μένων στον κλάδο του επισιτισμού (Σ.Σ.Μ.) 
έχει προχωρήσει ήδη σε 3 παρεμβάσεις στο 
μαγαζί κάτεργο μαζί με αλληλέγγυους-ες 
ξεκαθαρίζοντας προς το αφεντικό (Σωτήρη 
Καρδαρέλη), ότι θα πρέπει να καταβάλλει τα 
δεδουλευμένα άμεσα. 

«Η Μ., όταν της αναγγέλθηκε η οριστική 
απόλυση, εξήγησε στον εργοδότη ότι υπάρχει 
εργασιακή διαφορά των 5.200 ευρώ από δε¬ 
δουλευμένα (δώρα, επιδόματα, άδειες, Κυρι¬ 
ακές, βραδινά κι υπερωρίες) και ότι δε γίνε¬ 
ται να απολυθεί χωρίς ν ’ αποπληρωθούν τα 
χρωστούμενα. Έτσι λοιπόν, το επιχειρηματικό 
πάλι μυαλό του εργοδότιι, σκέφτηκε να της 
δώσει μόνο όσα αντιστοιχούν στα ψευδή έν¬ 
σημα που της κόλλαγε για τους 6 από τους 19 
μήνες, τα οποία αντιστοιχούν σε 414 ευρώ. Μ’ 
αυτό τον τρόπο προσπάθησε να ξεμπερδέψει 
με τη συναδέλφισσα, η οποία όντας μέλος του 
σωματείου, δεν υπήρχε περίπτωση να μη δι- 
εκδικήσει όσα της ανήκουν, δηλαδή τα δεδου¬ 
λευμένα της, που ΣΕ ΚΑΜΙΑ ΠΕΡΙΠΤΩΣΗ 
ΔΕΝ ΑΝΤΙΣΤΟΙΧΟΥΝ στο λιγότερο από 1/10 
που της έδωσε το, κατά τ ’ άλλα γενναιόδωρο 
κι εναλλακτικό, “Μουσικό Καφενείο ”». 

κείμενο του πρωτοβάθμιου 
Σωματείου Σερβιτόρων Μαγείρων και λοι¬ 
πών εργαζομένων του κλάδου του επισιτισμού 

Το Μουσικό Καφενείο, αποτελεί ένα από 
τα πολλά παραδείγματα εναλλακτικής δια¬ 
σκέδασης, εργασιακού μεσαίωνα και εργο- 
δοτικής τρομοκρατίας, που λειτουργούν και 
στην γειτονιά μας. Ανασφάλιστη εργασία, 
εξαντλητικά ωράρια, επισφαλής εργασία... 
«Το παράδειγμα του «Μουσικού Καφενείου» 


έχει ως εξής: δουλεύει με τουλάχιστον 18 ερ¬ 
γαζόμενους (σερβιτόρους, μπουφετζήδες, ά] 
και προσωπικό για καθαριότητα) οι οποίοι 
εναλλάσσονται διαρκώς, καθώς ο εργοδότης 
έχει διώξει πάνω από 10 εργαζόμενους μέσα 
στους 19 μήνες που δούλευε η Μ. Στις βάρ¬ 
διες πρωί (9ωρο) και βράδυ (στην καλύτερη 
ΙΟωρο), δουλεύουν ένας σερβιτόρος κι ένας 
μπουφετζής που έχουν να εξυπηρετήσουν του¬ 
λάχιστον 22 τραπέζια χώρια τους όρθιους, 
τους «πεζουλάτους» και τους «μπαράτους» 
πελάτες, που σύνολο μπορούν να φτάσουν τα 
150 άτομα σε ώρες αιχμής... Όσον αφορά τα 
ωράρια, είναι εξαντλητικά, χωρίς να πληρώ¬ 
νονται υπερωρίες, Κυριακές, αργίες και βρα¬ 
δινά και πολλές φορές, οι εργαζόμενοι, για 
να μη χάσουν τη δουλειά τους αναγκάζονται 
να λένε «ναι», σε ότι καπνίσει του εργοδότη, 
όπως για παράδειγμα να δουλεύουν βράδυ και 
καπάκια την επόμενη πρωί. Ακόμα, τα ένσημα 
που κολλάει σε όποιους τυχερούς κολλάει και 
όχι σε όλους, είναι από δυο 4 Ι/2 ωρα την εβδο¬ 
μάδα, τα οποία φυσικά δεν αντιστοιχούν ούτε 
στην πραγματική εργασία των εργαζομένων 
αλλά ούτε και στα πραγματικά ωράρια του 
μαγαζιού...» 

κείμενο του πρωτοβάθμιου 
Σωματείου Σερβιτόρων Μαγείρων και λοι¬ 
πών εργαζομένων του κλάδου του επισιτισμού 

Κατά τη διάρκεια των παρεμβάσεων γίναμε 
μάρτυρες φαινομένων κοινωνικού κανιβαλι¬ 
σμού. Με «δυσάρεστη μένους» πελάτες να 
τάσσονται ανοιχτά μ’ το πλευρό του αφεντι¬ 
κού καθώς και με μια εργαζόμενη να θεω¬ 
ρεί άδικο και αχάριστο το αίτημα της Μ. για 
την καταβολή των δεδουλευμένων της. Αυτό 
αποδεικνύει για μια ακόμη φόρα την έλλειψη 
συνείδησης και πως αυτή οδηγεί κομμάτια 
της ίδιας τάξης να βρίσκονται αντιμέτωπα. 
Φυσικά δεν παραγνωρίζουμε ότι υπήρχαν 
και αρκετοί που στάθηκαν αλληλέγγυοι στον 
αγώνα της Μ. επιλέγοντας να μην καθίσουν 
στο μαγαζί. Παράλληλα κάποιοι από αυτούς 
στάθηκαν και λίγη ώρα στην παρέμβαση συ¬ 
ζητώντας με τους αλληλέγγυους, αποδεικνύ- 




όντας ότι η αλληλεγγύη μεταξύ των καταπι¬ 
εσμένων είναι το μεγαλύτερο όπλο τους. 

Ο αγώνας που διεξάγεται στο Μουσικό Κα¬ 
φενείο γίνεται στα πλαίσια του συνολικότε¬ 
ρου ταξικού αγώνα. Αποτελεί μια ακόμα ψη¬ 
φίδα στο μωσαϊκό των μικρών και μεγάλων 
αντιστάσεων που ορθώνονται απέναντι στην 
βαρβαρότητα που τα αφεντικά επιβάλλουν. 


Διανύουμε, λοιπόν, την περίοδο της ολομέ¬ 
τωπης επίθεσης των αφεντικών προς το κό¬ 
σμο της εργασίας και αυτό επιτάσσει την αυ¬ 
τοοργάνωση και το ξεπήδημα αντιστάσεων 
σε κάθε πτυχή της καθημερινότητας μας, για 
να μπορέσουμε να ζήσουμε με αξιοπρέπεια, 
για να αντεπιτεθούμε. 



...ενάντια στην κατάργηση 
τηε Κυριακάτικηε αργίαε 


Από τον Απρίλιο και μετά δίνεται μια 
σκληρή μάχη ενάντια στη κατάργηση της 
κυριακάτικης αργίας. Εργατικά σωματεία 
βάσης, συνελεύσεις γειτονιών, πολιτικές 
ομάδες, συλλογικότητες εργαζομένων αλλά 
και ανέργων μέσα από τον οριζόντιο συντο¬ 
νισμό τους πήραν τον αγώνα στα χέρια τους. 
Μέσα από τη συνάντηση τους έσπασαν το 
φόβο, την απομόνωση, την εργοδοτική τρο¬ 
μοκρατία προτάσσοντας τη ταξική αλλη¬ 
λεγγύη, την οργάνωση και την αντίσταση 
τόσο μέσα αλλά και έξω από τους χώρους 
της δουλειάς. 

Μέσω της συνεχούς πίεσης που ασκήθηκε 
από τους αγωνιζόμενους στους γραφειο¬ 
κράτες εργατοπατέρες κατάφεραν τη κή¬ 
ρυξη απεργιών στο κλάδο του εμπορίου και 
όταν αυτό δε κατέστη δυνατόν με αποκλει¬ 
σμούς ανάγκασαν τους εργοδότες να κλεί- 
σουν τα μαγαζιά τους προσδίδοντας στις 
κινητοποιήσεις χαρακτηριστικά «άγριας 
απεργίας». Μέσω της πολύμορφης δράσης 


που περιελάμβανε μικροφωνικές, καθημε¬ 
ρινές ενημερωτικές παρεμβάσεις μέσα στα 
καταστήματα, διαδηλώσεις, αποκλεισμούς 
μαγαζιών και απεργιακές περιφρουρήσεις 
κάθε Κυριακή τόσο στο κέντρο της μητρό¬ 
πολης όσο και στις γύρω περιοχές έδωσαν 
μια δυναμική απάντηση στοχεύοντας στην 
κατάργηση του μέτρου στην πράξη. 

Ο αγώνας αυτός εκτός από ένα ακόμη 
ανάχωμα του ταξικού αγώνα ενάντια στη 
λεηλασία του κεφαλαίου αποτέλεσε την 
αφορμή για τη δημιουργία νέων συλλογι¬ 
κών εγχειρημάτων όπως η «Ορθοστασία- 
εργαζόμενοι/εργαζόμενες από τον κλάδο 
του εμπορίου», το «Συντονιστικό δράσης 
ενάντια στην κατάργηση της Κυριακάτικης 
αργίας και τα “απελευθερωμένα” ωράρια» 
αποδεικνύοντας για ακόμη μία φορά ότι οι 
αγώνες πραγματώνονται μακριά από κάθε 
γραφειοκρατικό-συνδικαλιστικό φορέα και 
κοινοβουλευτικό σωτήρα αλλά αδιαμεσο- 
λάβητα. 

Το άνοιγμα των καταστημάτων τις Κυρι¬ 
ακές έρχεται στο όνομα της πολυπόθητης 
ανάπτυξης, της τόνωσης της εθνικής οικο- 





νομίας, της δημιουργίας νέων θέσεων ερ¬ 
γασίας όμως δεν αποτελεί τίποτα λιγότερο 
από την περαιτέρω εντατικοποίηση και 
όξυνση των συνθηκών εκμετάλλευσης των 
εκμεταλλευόμενων. Έρχεται να προστεθεί 
στη βίαιη αναδιάρθρωση των εργασιακών 
σχέσεων που περιλαμβάνουν την άμισθη 
εργασία, τα ελαστικά ωράρια εργασίας, 
τις ατομικές συμβάσεις εργασίας, την ανα¬ 
κύκλωση ανέργων μέσω των κοινωφελών 
προγραμμάτων, την μαύρη εργασία κτλ 
οδηγώντας στην περαιτέρω υποτίμηση της 
εργατικής δύναμης πάντα προς όφελος του 
κεφαλαίου. Παράλληλα ο ανταγωνισμός για 
το μοίρασμα της πίτας των αγορών ανάμεσα 
στα μικρά και μεγάλα αφεντικά, προς όφε¬ 
λος των μεγάλων ολοκληρώνουν ένα από τα 
κομμάτια του πάζλ προς την όδευση στον 
σύγχρονο ολοκληρωτισμό. Το Σ.τ.Ε. ύστερα 
από την πίεση που ασκήθηκε από τον κό¬ 
σμο του αγώνα αλλά και λειτουργώντας 
πυροσβεστικά, έστω και προσωρινά, στην 
αντιπαράθεση αυτή, αποφασίζει το Σεπτέμ¬ 
βρη του 2014 να κάνει δεκτή την αίτηση 
των εμποροϋπαλλήλων που ζητούσαν την 
αναστολή λειτουργίας των καταστημάτων 
τις 52 Κυριακές του έτους προσωρινά μέχρι 
την οριστική απόφαση του. Ως απάντηση οι 
μεγαλοξενοδόχοι του ΣΕΤΕ, οι μεγαλέμπο- 
ροι του ΣΕΛΠΕ (αλυσίδες τροφίμων) και 
οι μεγαλοβιομήχανοι του ΣΕΒ έκαναν προ¬ 
σφυγή στο Σ.τ.Ε. ζητώντας να μην ισχύσει 
η προσωρινή του απόφαση, που αναστέλλει 
την λειτουργία των καταστημάτων τις Κυ¬ 
ριακές, μέχρι νεοτέρας απόφασης. 

Πιστοί σύμμαχοι κράτους και κεφαλαίου 
τα καθεστωτικά Μ.Μ.Ε. εξαπέλυσαν μια 
επίθεση προπαγάνδας με λαϊκισμούς προ¬ 
σπαθώντας να μας πείσουν για την επιτυχία 
του μέτρου, την ευτυχία των καταναλωτών 
και τη θετική του λειτουργία στο κόσμο της 


εργασίας, εξυπηρετώντας και υλοποιώντας 
για άλλη μία φορά τα συμφέροντα του κε¬ 
φαλαίου. 

Κράτος και κεφάλαιο παράλληλα με τα 
Μ.Μ.Ε. προσπαθούν να πλασάρουν έναν 
επίπλαστο διαχωρισμό μεταξύ της ιδιότη¬ 
τας του καταναλωτή και του εργαζομένου. 
Επιδιώκουν να μας πείσουν ότι τα συμφέ¬ 
ροντα μας έρχονται σε σύγκρουση προω¬ 
θώντας τον κοινωνικό κανιβαλισμό, επι¬ 
θυμώντας να κατακερματίσουν τη τάξη μας 
και να αποσυλλογικοποιήσουν τους αγώνες 
μας για τη διεκδίκηση των συμφερόντων 
της τάξης μας, να αποπροσανατολίσουν και 
να εκτονώσουν την κοινωνική οργή που 
γεννά η επίθεση κράτους και αφεντικών. Η 
εξατομίκευση, ο φόβος και ο κανιβαλισμός 
επιβάλλονται από τους κυρίαρχους ως όροι 
ζωής για τους εκμεταλλευόμενους και προ¬ 
βάλλονται ως η μόνη λύση για την επιβίωσή 
τους. 

Η κατάργηση της κυριακάτικης αργίας απο¬ 
τελεί ακόμη ένα μέτρο της βάρβαρης επίθε¬ 
σης των αφεντικών και αν μέχρι τώρα ισχύει 
για τους χώρους εστίασης και τους εμπορο- 
ϋπαλλήλους στόχος τους είναι η κατάργηση 
της σε όλους τους χώρους δουλειάς. 

Ας οργανώσουμε και ας ενδυναμώσουμε, 
λοιπόν, τα μέτωπα και τα χαρακώματα μας 
στον κοινωνικό-ταξικό πόλεμο. Να συνδέ¬ 
σουμε τις εργατικές διεκδικήσεις με το σύ¬ 
νολο των αγώνων ενάντια στην επέλαση 
του σύγχρονου ολοκληρωτισμού. Προωθώ¬ 
ντας την ταξική αλληλεγγύη στις γραμμές 
των εκμεταλλευόμενων και καταπιεσμέ¬ 
νων, μακριά από πλαστούς διαχωρισμούς 
και τεχνητές διαιρέσεις (εργαζόμενοι-άνερ- 
γοι, καταναλωτές-εργαζόμενοι κτλ). Προω¬ 
θώντας τη λογική της άμεσης συλλογικής 
δράσης, χωρίς ιεραρχίες, χωρίς ειδικούς, 
μακριά από κάθε διαμεσολαβητή. 


...μέχρι το γκρέμισμα 
και τπδ τετίευταίαδ φυλακήδ 


Η φυλακή αποτελεί το χώρο της διαρκούς 
επιτήρησης, εξάρτησης και απομόνωσης και 
είναι ένας από τους κυριότερους θεσμούς 
του κράτους με σκοπό την πειθάρχηση, 
την διατήρηση της κοινωνικής ομαλότητας 
όντας μια μόνιμη απειλή προς όποιον επι¬ 
χειρήσει να διαρρήξει την κρατική νομιμό¬ 
τητα. 

Το χτίσιμο των φυλακών 

Μορφές παρατεταμένης κράτησης «απεί¬ 
θαρχων» ανθρώπων φαίνεται να υπήρχαν 
από τα αρχαία χρόνια. Αυτή όμως διαρ- 
κούσε μέχρι να επέλθει η σωματική τιμω¬ 
ρία, βασανισμός εώς και θάνατος, η οποία 
συνέβαινε συνήθως δημόσια στη βάση του 
«άρτος και θεάματα», από το ρωμαϊκό κολ- 
λοσαίο ως το δημόσιο κάψιμο στις πυρές 
της ιεράς εξέτασης και τους δημόσιους απο¬ 
κεφαλισμούς στις πλατείες. Ο εγκλεισμός 
άρχισε να οργανώνεται πρώτα για όλους 
τους περιθωριακούς, από τους λεγάμενους 
τρελούς μέχρι τους ζητιάνους, τους απόρους 
και τους «εγκληματίες» σε ιδρυματικές μορ¬ 
φές απλήρωτης και αναγκαστικής εργασίας 
όπως ήταν τα ινοτΕΙιοιίδεδ, τα φτωχοκομεία, 
τα αναμορφωτήρια που ξεπηδούν μαζί με 
την «ηθική της εργασίας» για να σώσουν 
δήθεν τον κόσμο από την αμαρτία της οκνη¬ 
ρίας και φυσικά να καθυποτάξουν τους μη 
παραγωγικούς εργάτες και να πειθαρχή¬ 
σουν τους υπόλοιπους δημιουργώντας τον 
τρόμο των ιδρυμάτων αυτών. 

Το 18° αιώνα συμβαίνουν ριζικές αλλαγές 
όσον αφορά το σύστημα τιμωρίας των κρα¬ 
τών σε Ευρώπη και ΗΠΑ. Η τιμωρία από 
θεαματική, με δημόσιες εκτελέσεις, βασα- 
νισμούς κ.α. μεταλλάσσεται, παίρνει ένα 
ανθρωπιστικό προσωπείο ποτισμένο από 
τις αλλαγές που έχει επιφέρει η γαλλική 
επανάσταση και ο διαφωτισμός, παίρνει 
τη μορφή του εγκλεισμού. Η τιμωρία-θέ- 
αμα αντικαθίσταται τώρα με μια τεράστια 


περιφραγμένη, περίπλοκη και ιεραρχημένη 
αρχιτεκτονική, που εντάσσεται στο σώμα 
του κρατικού μηχανισμού. Έχουμε δηλαδή 
έναν ολότελα διαφορετικό τρόπο περίζωσης 
του ανθρώπινου σώματος. Η φυλακή θα 
αποτελέσει «ένα χώρο ανάμεσα σε δύο κό¬ 
σμους», ένα χώρο σωφρονισμού όπως δια- 
λαλείται, τόπο κατάλληλο για τις ατομικές 
μεταμορφώσεις που θα επαναφέρουν τους 
παραστρατημένους πολίτες στον έννομο 
βίο. Κομβική διαφορά μεταξύ των δύο συ¬ 
στημάτων τιμωρίας είναι, λοιπόν, ότι το 
βασανιστήριο δεν καλυπτόταν από την πρό¬ 
θεση να αποκατασταθεί η δικαιοσύνη, αλλά 
στυγνά να ενισχύσει την εξουσία, ενώ η φυ¬ 
λακή περιβάλλεται από τον λόγο περί σω¬ 
φρονισμού, το κράτος προβάλλει πως θέλει 
να θεραπεύσει κι όχι απλά να εξαλείψει. Η 
τιμωρία, λοιπόν, γίνεται πιο συγκαλυμμένη, 
δεν είναι ένα καθημερινό θέαμα, το υποκεί¬ 
μενο της τιμωρίας έχει εξοβελιστεί σε έναν 
άλλο κόσμο. 

Το καινούργιο ποινικό σύστημα είναι συ¬ 
νέπεια πολλών παραγόντων. Ένας από αυ¬ 
τούς είναι η αλληλεγγύη που ένιωθε μεγάλο 
κομμάτι των προλετάριων προς τους όμοι- 
ούς τους που τιμωρούνταν, αλληλεγγύη που 
συχνά εκφραζόταν με επιθέσεις και λιθο¬ 
βολισμούς προς τους βασανιστές και τους 
αστυνομικούς, με προσπάθειες για απελευ¬ 
θέρωση των καταδικασμένων, ακόμα και 
με εξεγέρσεις. Αντίστοιχα εκφραζόταν και 
η απέχθεια του λαού προς κάποιους κατα- 
δικασθέντες με παρόμοιες πρακτικές. Έτσι 
υπήρχε η προβληματική της λαϊκής παρέμ¬ 
βασης στο μηχανισμό απονομής της «δικαι¬ 
οσύνης». Το 18° αι. έχει έρθει ο καιρός να 
εξορθολογιστεί η απονομή της «δικαιοσύ¬ 
νης», να μετατραπεί κι αυτή με τη σειρά της 
σε μια θετικού τύπου επιστήμη που υποστη¬ 
ρίζει την ανεξαρτησία της και την αντικει- 
μενικότητά της και ως εκ τούτου κανένας 
δεν μπορεί να παρέμβει σε αυτή, παρά μόνο 
οι ειδικοί. Ταυτόχρονα αυξάνεται η προλη¬ 
πτική καταστολή με αύξηση της αστυνό¬ 
μευσης και της γενικότερης επιτήρησης. 




Η φυλακή, χώρος εκτέλεσης της ποινής, 
είναι ταυτόχρονα και χώρος παρατήρησης 
των τιμωρημένων ατόμων, γνώσης του 
κάθε κρατουμένου και γνώσης της συμπερι¬ 
φοράς του. Έτσι καθιερώθηκε η εφαρμογή 
ενός ολοκληρωτικού ελέγχου στα πρότυπα 
του «Πανοπτικόν» του Τζέρεμυ Μπένθαμ 
το οποίο συνδύαζε την ταυτόχρονη επι¬ 
τήρηση και παρατήρηση, καθώς και την 
ταυτόχρονη απομόνωση και διαφάνεια. Το 
Πανοπτικόν έγινε, γύρω στα 1830-1840, 
το αρχιτεκτονικό πρόγραμμα των περισσό¬ 
τερων σχεδίων φυλακής. Στην περιφέρεια, 
ένα δακτυλιοειδές οικοδόμημα, στο κέντρο 
ένας πύργος. Ο πύργος αυτός έχει μεγάλα 
παράθυρα που βλέπουν προς το εσωτερικό 
του δακτυλίου, το περιφερειακό οικοδόμημα 
διαιρείται σε κελιά, που το καθένα τους δια¬ 
περνά ολόκληρο το πάχος του οικοδομήμα¬ 
τος, τα κελιά έχουν δύο παράθυρα, το ένα 
τους βλέπει προς τα μέσα και αντιστοιχεί σ’ 
ένα από τα παράθυρα του πύργου, το άλλο 
προς τα έξω, και αφήνει το φως να διαπερνά 
το κελί πέρα για πέρα. Το πανοπτικό αυτό 
σύστημα δημιουργεί μονάδες χώρων που 
επιτρέπουν την αδιάκοπη παρακολούθηση 
και την άμεση επιτήρηση. 

Όσο κι αν υπάρχουν και πάντα υπήρχαν 
στην ιστορία του ανθρώπου ιστορίες φρίκης 
και βιαιότητας οι φυλακές δεν φτιάχτηκαν 
για να αντιμετωπίσουν τις αντικοινωνικές 
συμπεριφορές, αν και οι ιστορίες αυτές βέ¬ 
βαια χαίρουν άκρα δημοσιότητας ώστε να 
θυμίζουν ότι το κακό είναι κάπου εκεί έξω 
και παραμονεύει. Στις φυλακές από την 
εποχή της δημιουργίας τους μέχρι και τώρα 
στοιβάζονται κατά κύριο ρόλο οι φτωχοί. Ο 
καπιταλισμός ποινικοποιεί αυτό το οποίο 
ο ίδιος παράγει ποινικοποιεί την φτώχεια, 
ποινικοποιεί την εξαθλίωση. Έτσι οι φυ¬ 
λακές ξεχειλίζουν ουσιαστικά από χρήστες 
ναρκωτικών, ληστές, εκδιδόμενες γυναίκες, 
ως επί τω πλείστων δηλαδή άτομα από ευ¬ 
αίσθητες και ευπαθείς κοινωνικές ομάδες. 
Ο θεσμός της αστικής δικαιοσύνης είναι 
ένας ταξικός θεσμός, δεν θα μπορούσε να 


είναι αλλιώς άλλωστε, και σκοπός του είναι 
να προωθεί τα συμφέροντα της άρχουσας 
τάξης, επιβάλλοντας τα με την τιμωρία σε 
όσους επιλέγουν ένα δρόμο πέρα από τις 
επιταγές της, 

Στροφή προς τον ολοκληρωτισμό 
Μια φυλακή μέσα στη φυλακή 

Απ’τις αρχές του 2014 προαναγγέλλεται 
στην Ελλάδα το νέο νομοσχέδιο για τις 
ειδικές συνθήκες κράτησης. Ειδικές συν¬ 
θήκες κράτησης και απομονώσης, έχουν 
ξαναεφαρμοστεί από το ελληνικό κράτος 
απέναντι σε μέλη ένοπλων επαναστατικών 
οργανώσεων, με πιο χαρακτηριστική την 
περίπτωση της 17 Νοέμβρη. Κι αυτό σή¬ 
μερα, από μια έκτακτη συνθήκη, έρχεται 
να διευρυνθεί και να γίνει μόνιμο, στα πρό¬ 
τυπα των φυλακών του εξωτερικού. Σύμ¬ 
φωνα με το νομοσχέδιο, η μεταφορά ενός 
κρατούμενου σε αυτού του τύπου τις φυ¬ 
λακές, θα γίνεται με απλή εντολή εισαγγε¬ 
λέα και η παραμονή του εκεί θα εξετάζεται 
κάθε δύο χρόνια, αφού πρώτα συμπληρώσει 
δέκα ή τέσσερα χρόνια κράτησης υπό αυτό 
το καθεστώς. Ένας αγώνας ενάντια σε αυτό 
ξεκινά με κορυφαίο σημείο την απεργία πεί¬ 
νας περίπου 4.500 φυλακισμένων πανελλα¬ 
δικά. Το νομοσχέδιο εν τέλει ψηφίστηκε τον 
Ιούνη του 2014. 

Το νομοσχέδιο προβλέπει 3 φύλακες-πτέ- 
ρυγες κλιμακούμενης καταστολής με τη 
διάκριση των φυλακισμένων σε 3 κατηγο¬ 
ρίες. Στην πρώτη, την λεγάμενη τύπου Α θα 
κρατούνται υπόδικοι, κατάδικοι για χρέη 
και όσοι γενικά εκτίουν ποινές φυλάκισης 
έως 5 χρόνια. Για τους κρατούμενους των 
φυλάκων Α προβλέπεται διαδικασία χορή¬ 
γησης αδειών χωρίς να απαιτούνται εξαιρε¬ 
τικές προϋποθέσεις καθώς και αποτελούν 
τις «ηπιότερες» πτέρυγες. Στις πτέρυγες 
Β θα κρατούνται υπόδικοι αλλά και κατάδι- 
κοι με «μεσαίας» ποινικής αξιολόγησης πα- 
ραβατική συμπεριφορά, με κακουργήματα 
που επισύρουν καθείρξεις όχι όμως ισόβια. 
Στις πτέρυγες Β οι άδειες χορηγούνται μεν, 



αλλά με αυστηρότερα κριτήρια. Επίσης για 
τους κρατούμενους της πτέρυγας Β υπάρχει 
η απειλή της μεταφορά τους στις πτέρυγες 
Γ ως ένα ακόμα κατασταλτικό μέσο πειθάρ¬ 
χησης αν επιλέξουν να αντισταθούν και να 
αγωνιστούν εναντία στις συνθήκες που τους 
επιβάλλονται. 



Η τρίτη κατηγορία τύπου Γ θα λειτουργή¬ 
σουν αρχικά στις φύλακες Δομοκού αλλά 
ετοιμάζονται παραρτήματα και σε άλλες 
φύλακες.. Στο πυρήνα αυτής της κίνησης 
βρίσκονται οι πολιτικοί κρατούμενοι αλλά 
και όποιος έχει διαπράξει πειθαρχικά ή θεω¬ 
ρηθεί επικίνδυνος για την ασφάλεια της φυ¬ 
λακής, της δημόσιας τάξης και της χώρας. 
Το νομοσχέδιο προβλέπει ότι οι έγκλειστοι 
θα εκτίουν ολόκληρη την ποινή τους, χωρίς 
να υπολογίζεται κανένα ευεργετικό μέτρο 
για τη μείωση της. Σε αυτήν την πτέρυγα 
ο κλοιός γίνεται ακόμα πιο ασφυκτικός και 
καταργούνται κεκτημένα που έχουν κερ- 
δηθεί με αγώνες. Συγκεκριμένα, καταρ- 
γούνται οι άδειες, η ημιελεύθερη διαβίωση 
και περιορίζεται το δικαίωμα στην επικοι¬ 
νωνία. Επίσης αυξάνονται οι αρμοδιότητες 
της αστυνομίας και μάλιστα η εξωτερική 
φύλαξη (και μέρους της εσωτερικής) έχει 
ανατεθεί σε ειδικά στρατιωτικοποιημένα 
τμήματα της ΕΛΛ.ΑΣ., που συνοδεύεται με 


την ελαστικοποίηση των όρων χρήσης πυ¬ 
ροβόλου όπλου. 

Ένα ακόμα σημαντικό σημείο στο νομοσχέ¬ 
διο αυτό είναι πως θεσμοθετείται η έννοια 
του καταδότη μέσω της προβλεπόμενης μεί¬ 
ωσης της ποινής που φτάνει ως και την απο- 
φυλάκιση για κρατούμενους που θα δίνουν 
πληροφορίες για πολιτικούς κρατούμενους. 
Πρόκειται για έναν ακόμα σχεδίασμά για τη 
διάσπαση μεταξύ των από τα κάτω, αυτή τη 
φορά μέσα στις φυλακές, όπου στόχο έχει 
την παρεμπόδιση κοινών αγώνων μεταξύ 
ποινικών και πολιτικών κρατούμενων. 

Η αναδιάρθρωση του σωφρονιστικού συ¬ 
στήματος έρχεται σε μια περίοδο όπου το 
ελληνικό κράτος βαδίζει σε ένα πιο ολο¬ 
κληρωτικό καθεστώς, ξεχνάει για λίγο τα 
ανθρωπιστικά περιτυλίγματα, δημιουργεί 
μαύρες τρύπες, συνθήκες εξαίρεσης πέρα 
από τους νόμους, πολλαπλασιάζει και θε¬ 
σμοθετεί τα στρατόπεδα συγκέντρωσης 
μεταναστών, εντείνει την αστυνομοκρατία, 
επιστρατεύει απεργούς, εξαθλιώνει οικο¬ 
νομικά τους από τα κάτω και παράλληλα 
δημιουργεί τις ειδικές φυλακές για τους πο¬ 
λιτικούς κρατούμενους. Η λογική είναι πα¬ 
λιά, όσο πιο πολύ τρόμο προκαλεί η τιμω¬ 
ρία, τόσο περισσότερη πειθαρχία θα φέρει. 
Αποτελεί ένα ακόμα μέρος της αντιτρομο- 
κρατικής εκστρατείας και της στοχευμένης 
καταστολής ενάντια στον εσωτερικό εχθρό 
που επιχειρεί να επιβάλλει τον φόβο και να 
δράσει παραδειγματικά και αποτρεπτικά για 
την ανάπτυξη των ανατρεπτικών αγώνων. 
Επίσης άμεσος στόχος είναι η απομόνωση 
των πολιτικών κρατουμένων, τόσο από τον 
έξω κόσμο όσο και ο διαχωρισμός τους από 
τους υπόλοιπους κρατούμενους με στόχο 
την αποτροπή κινητοποιήσεων και εξεγέρ¬ 
σεων μέσα στις φυλακές. 




